

**Орал қалалық мәслихатының 2008 жылғы 2 шілдедегі № 9-14 "Орал қаласы азаматтарының жекелеген санаттарына әлеуметтік көмек көрсету туралы" шешіміне өзгерістер мен толықтырулар енгізу туралы**

***Күшін жойған***

Батыс Қазақстан облысы Орал қаласы мәслихаттың 2009 жылғы 31 наурыздағы № 15-12 шешімі. Батыс Қазақстан облысы Орал қаласының әділет басқармасында 2009 жылғы 24 сәуірде № 7-1-138 тіркелді. Күші жойылды - Батыс Қазақстан облысы Орал қалалық мәслихатының 2013 жылғы 21 қазандағы № 17-10 шешімімен

      Ескерту. Күші жойылды - Батыс Қазақстан облысы Орал қалалық мәслихатының 21.10.2013 № 17-10 шешімімен (алғаш ресми жарияланған күнінен қолданысқа енгізіледі)

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6, 7 баптарына сәйкес Орал қалалық мәслихаты **ШЕШІМ ЕТТІ**:

      1. Орал қалалық мәслихатының "Орал қаласы азаматтарының  жекелеген санаттарына әлеуметтік көмек көрсету туралы" 2008 жылғы 2 шілдедегі № 9-14 (нормативтік құқықтық кесімдерді мемлекеттік тіркеу тізілімінде № 7-1-101 тіркелген, 2008 жылғы 24 шілдеде "Жайық үні" газетінде және 2008 жылғы 24 шілдеде "Пульс города" газетінде жарияланған) шешіміне келесі өзгерістер мен толықтырулар енгізілсін:

      1) кіріспе келесі мазмұндағы жаңа редакцияда жазылсын:

      "Қазақстан Республикасының "Ұлы Отан соғысының қатысушылары мен мүгедектерiне және соларға теңестiрiлген адамдарға берiлетiн жеңiлдiктер мен оларды әлеуметтiк қорғау туралы" Заңының 20 бабы, Қазақстан Республикасы Бюджеттік кодексінің 56 бабы 1 тармағының 4) тармақшасына сәйкес және Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6, 7 баптарын басшылыққа алып, Орал қалалық мәслихаты ШЕШІМ ЕТТІ:";

      2) шешімнің мемлекеттік тіліндегі атауы келесі мазмұндағы жаңа редакцияда жазылсын: "Орал қаласы мұқтаж азаматтарының жекелеген санаттарына әлеуметтік көмек көрсету туралы";

      3) шешімнің 1 тармағы келесі мазмұндағы 17) тармақшамен толықтырылсын:

      "17) 3 000 теңге көлемінде атаулы әлеуметтік көмек алушыға";

      4) шешімнің 2 тармағы келесі мазмұндағы 6), 7) тармақшаларымен толықтырылсын:

      "6) 18 жасқа дейінгі мүгедек балаларға облыстан тыс жерлерде операция жасауға және емделуге комиссия белгілеген мөлшерде;

      7) 18 жасқа дейінгі мүгедек балаларды бағып отырған отбасына комиссия белгілеген мөлшерде".

      2. Осы шешім бірінші ресми жарияланған күнінен бастап қолданысқа енгізіледі.

*Орал қалалық мәслихатының*

*кезекті 15 сессиясының төрағасы*

*Орал қалалық мәслихатының хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК